EkBass/fiwiki-20250220-pages-articles huggingface dataset:
Pallivahan kirkko

Pallivahan kirkko on Pallivahan seurakuntakeskuksessa sijaitseva sakraalitila Turussa Kärsämäen kaupunginosassa, valtatie 9:n välittömässä läheisyydessä, Paltantien ja Kaerlantien kulmassa. Se on toinen Maarian seurakunnan kahdesta kirkosta. Rakennus valmistui vuonna 1968 ja sen on suunnitellut arkkitehti Pekka Pitkänen. Kirkon urut ovat Kangasalan Urkutehtaan rakentamat. Pohjoismaiden suurimmaksi kasvanut kristillinen nuorisotapahtuma Maata näkyvissä -festarit järjestettiin kolme ensimmäistä kertaa (1985, 1986 ja 1987) Pallivahan seurakuntakeskuksessa. Seurakuntakeskusta on remontoitu vuodesta 2012 lähtien, mutta kosteusvaurioita on löytynyt yhä enemmän niin, että rakennus on käyttökiellossa ja kahden miljoonan euron arvoiseksi arvioidun lisäremontin sijasta mietitään nyt rakennuksen purkamista.Seurakuntayhtymä pohtii Pallivahan kirkon purkamista – syynä pahat kosteusvauriot, Yle Uutiset 25.8.2016. == Lähteet == == Aiheesta muualla == *Kirkkoesite (Turun ja Kaarinan seurakuntayhtymä) (PDF) (Internet Archivessa) Luokka:Turun kirkkorakennukset Luokka:Suomen kivikirkot
Varissuon kirkko

Varissuon kirkko on Turussa sijaitseva Turun Katariinanseurakunnan kirkkorakennus. Varissuon seurakuntakeskus valmistui vuonna 1981 ja kellotapuli 1997. Arkkipiispa John Vikström vihki kirkon vuonna 1997. Varissuon kirkon on suunnitellut Arkkitehtitoimisto Laiho, Pulkkinen & Raunio. Varissuon kirkko on nykyään toinen Turun Katariinanseurakunnan kahdesta kirkosta – toinen on Pyhän Katariinan kirkko. == Lähteet == == Aiheesta muualla == * Virtuaalikierros Varissuon kirkossa Luokka:Turun kirkkorakennukset Luokka:Suomen kivikirkot Luokka:Varissuo
Mike Spence

Michael ”Mike” Henderson Spence (30. joulukuuta 1936 – 7. toukokuuta 1968) oli englantilainen Formula 1 -ajaja. Hän osallistui 36 Grand Prix'iin, joista ensimmäinen oli Britannian GP 1963. Hän saavutti urallaan yhden palkintopallipaikan Meksikon GP:ssä 1965 ja 27 pistettä.Spencen paras aika- ajosijoitus oli kaksi neljättä sijaa Etelä-Afrikan Grand Prix 1965 ja Yhdysvaltain Grand Prix 1965. Spence kuoli onnettomuudessa Indianapolis 500:n harjoituksissa vuonna 1968, kun hän löi päänsä Lotus 56:n ohjauspyörään. == Lähteet == == Aiheesta muualla == *http://www.statsf1.com/en/mike-spence.aspx Luokka:Brittiläiset Formula 1 -kuljettajat Luokka:Moottoriurheilussa surmansa saaneet kuljettajat Luokka:Vuonna 1936 syntyneet Luokka:Vuonna 1968 kuolleet
Qwenselin talo

Qwenselin talo (Qwenselska huset) on Turun vanhin puutalo. Vanha porvariskoti sijaitsee Aurajoen rannalla Turun keskustassa. Se rakennettiin noin vuonna 1700 vuoden 1652 asemakaavassa aatelistolle varatulle alueelle. Talo oli Wilhelm Johan Qwenselin koti. Qwensel oli hovioikeudenasessori. Rakennuksen yhteydessä sijaitsee useita piharakennuksia. Qwenselin talossa toimii nykyisin Apteekkimuseo ja kahvila. == Lähteet == == Aiheesta muualla == *Tietoa Qwenselin talosta ja Apteekkimuseosta Turun kaupungin sivulla Luokka:Turun suojellut rakennukset Luokka:Suomen 1700-luvulla rakennetut rakennukset ja rakennelmat Luokka:VII kaupunginosa
Nukari

Nukari () on Nurmijärven kunnan koillisosassa kantatien 45 (Tuusulantien) varressa sijaitseva kylä. Sen itäisimmät talot sijaitsevat jo Tuusulan puolella. Kylän väkiluku on hieman yli 1 300 henkeä ja kotitalouksia kylässä on noin 490. Tiiviimmin asutun alueen, Tilastokeskuksen taajama-aluerajauksen mukaisen Nukarin taajaman väkiluku oli 362 vuoden 2018 lopussa. Nukarin läpi virtaa Vantaanjoki, jossa on kylän kohdalla Nukarin koski eli Pengerkoski. Koskessa on ollut muun muassa sahatoimintaa ja tukkien uittoa 1900-luvun alkupuolella. Nukarilla on ala-asteen koulu (Nukarin koulu) ja päiväkoti. Koulun lähistöllä sijaitsee vuonna 1873 perustetun Nurmijärven ensimmäisen kansakoulun oloja esittelevä Nukarin koulumuseo, joka on avoinna sovittaessa. Nukarilla ei enää ole yhtään kauppaa tai kioskia, vain yksi huoltoasema. Lähimmät kaupat löytyvät viereisestä Tuusulan Jokelan taajamasta. Vielä 1980-luvulla Nukarilla toimi 2 kyläkauppaa, pankki, posti ja parturi-kampaamo. ==Lähteet== ==Aiheesta muualla== *www.nukari.fi ===Kirjallisuutta=== *Heikkilä, Leena: Pengerkosken partaalla. Nukarin tienoon historiaa ja tarinoita. Nukarin kylätoimikunta, 2008. Luokka:Nurmijärven kylät Luokka:Nurmijärven taajamat Luokka:Tuusulan taajamat
Beautiful Disaster

Beautiful Disaster on Cheap and Nastyn ensimmäinen albumi, joka julkaistiin 18. maaliskuuta 1991. Albumi julkaistiin Britanniassa ja Japanissa. Levystä julkaistiin oranssi EP Beautiful Disaster - Full Length Version/T.C.P. - Live / You Can't Put Your Arms Around A Memory - Live / Devil Calling - Live, maksisingle Mind Across The Ocean / Midnight Emperor / Queen Bee ja sininen EP Beautiful Disaster - 7" edit / Fantasy / Electric Flag / Beautiful Disaster - full length version. Levyn kappaleet ovat voimakkaasti Hanoi Rocks -vaikutteisia. Levyn musiikki on tyyliltään hard rockia, glam rockia ja rockabillyäkin. Helsingin Sanomat kuvaili albumin olevan "arkista ja sympaattista post-Hanoita. Amerikkalaisten apinoijien ja Quireboysin kaltaisten brittibändien rinnalla Suomen miehet ovat cooleja ja kokeneita".Mattila, Ilkka: Rocklevyt, D10 (sivu 46), Helsingin Sanomat, 14. toukokuuta 1991 == Kappaleet == #Midnight Emperor #Moonlight #Beautiful Disaster #Queen Bee #Sweet Love #Body Electric #Stateline #Live in a Lie #Retribution #Shot Down #Break for the Border == Kokoonpano == * Nasty Suicide – laulu, sähkökitara * Timo Caltio – sähkökitara * Alvin Gibbs – bassokitara * Les Riggs – rummut == Aiheesta muualla == *Albumin arvostelu 21. huhtikuuta 2007 == Viitteet == Luokka:Vuoden 1991 esikoisalbumit Luokka:Suomalaiset hard rock -albumit Luokka:Brittiläiset hard rock -albumit Luokka:Glam rock -albumit
Jyoti Basu

thumb|right|Jyoti Basu Jyoti Basu (bengaliksi জ্যোতি বসু, 8. heinäkuuta 1914 – 17. tammikuuta 2010) oli intialainen poliitikko, joka toimi Länsi-Bengalin pääministerinä vuosina 1977–2000. Hän kuului Intian marxilaisen kommunistisen puolueen politbyroon jäseniin. Basu syntyi Kalkutassa varakkaan tohtorin pojaksi. Hän kuoli intialaisessa sairaalassa 17. tammikuuta 2010. ==Lähteet== Luokka:Länsi-Bengalin pääministerit Luokka:Vuonna 1914 syntyneet Luokka:Vuonna 2010 kuolleet
Lindy Boggs

Marie Corinne Morrison Claiborne Boggs eli Lindy Boggs (13. maaliskuuta 1916 Pointe Coupee Parish, Louisiana – 27. heinäkuuta 2013 Chevy Chase, Maryland) oli yhdysvaltalainen poliitikko ja diplomaatti. Hänen miehensä oli poliitikko Hale Boggs, joka katosi Alaskassa vuonna 1972. Boggs istui vuosina 1973–1991 Yhdysvaltain edustajainhuoneessa Louisianan 2. vaalipiiristä. Hän toimi vuosina 1997–2001 Bill Clintonin nimittämänä Yhdysvaltain suurlähettiläänä Vatikaanivaltioon. Boggsin talo kärsi vahinkoja Hurrikaani Katrinan iskettyä New Orleansiin vuonna 2005. Hänelle myönnettiin vuonna 2006 Congressional Distinguished Service Award. ==Lähteet== Luokka:Yhdysvaltain edustajainhuoneen jäsenet Luokka:Yhdysvaltalaiset diplomaatit Luokka:Vuonna 1916 syntyneet Luokka:Vuonna 2013 kuolleet
Harry F. Byrd, Jr.

Harry Flood Byrd, Jr. (20. joulukuuta 1914 – 30. heinäkuuta 2013) oli yhdysvaltalainen poliitikko. Hän syntyi Virginiassa ja kuului Yhdysvaltain senaattiin vuosina 1965–1983. Byrd aloitti Yhdysvaltain demokraattisessa puolueessa, mutta oli vuodesta 1970 lähtien sitoutumaton. Richmondissa sijaitsee hänen mukaansa nimetty Harry Flood Byrd Middle School. ==Lähteet== ==Aiheesta muualla== * Harry F. Byrd, Jr. Nndb.com-sivustolla. Luokka:Yhdysvaltalaiset demokraattipoliitikot Luokka:Yhdysvaltain senaatin jäsenet Luokka:Amerikanenglantilaiset Luokka:Vuonna 1914 syntyneet Luokka:Vuonna 2013 kuolleet
Acorn (yhtye)

Acorn oli suomalainen akustinen popyhtye, jonka Antti Vuorenmaa ja Christa Renwall perustivat vuonna 2005. Acorn yhdisti folkin, bluegrassin ja akustisen kantrin sävyjä popmusiikkiin. Yhtye julkaisi ensimmäisen EP:nsä "The first songs" vuonna 2006. Acornilta on ilmestynyt kolme pitkäsoittoa: "The first album" (Hilland Records 2007) ja "Here & there & back" (Hilland Records 2008) sekä suomenkielinen "Kaivonkatsoja" (Hilland Records 2010). ==Diskografia== === Albumit === * "The First Album", Hilland Records. (2007) * "Here&there;&back;", Hilland Records. (2008) * "Kaivonkatsoja", Hilland Records. (2010) === EP:t ja singlet === * "The first songs" (EP). Hilland Records. (2006) * "Speechless" CDS (single), Hilland Records. (2007) * "Sad but true" CDS (single), Hilland Records. (2007) * "Responsibility" CDS (single), Hilland Records. (2008) * "In the city" CDS (single), Hilland Records. (2008) * Christa Renwall & Acorn: "Suuri valo" CDS (radiopromo), Hilland Records. (2008) == Kokoonpano == * Christa Renwall,(laulu) * Antti Vuorenmaa,(kitara, harppukitara, dobro, laulu) * Heikki Laine,(basso, kontrabasso) * Saku Mattila,(kitara), 2006- * Kukka Lehto,(viulu), 2006- * Aiemmat jäsenet ja vierailevat muusikot: ** Jaakko Murros, (kitara), 2005-2006. ** Olli Haavisto, (pedal steel), levyllä "The first Album". ** Mikko Kaakkuriniemi, (lyömäsoittimet), levyillä "Here&there;&back;" ja "The first Album". ** Lily Neill, (irish harp), levyllä "Here&there;&back;". ** Tauri Oksala, (banjo), levyllä "Here&there;&back;". ** Sara Puljula, (kontrabasso), levyllä "Here&there;&back;". == Aiheesta muualla == * MySpace.com: Acorn * MySpace.com: Acorn(suomenkielinen) Luokka:Suomalaiset popyhtyeet
Fumaarihappo

Fumaarihappo on orgaaninen yhdiste (dikarboksyylihappo), joka on normaaliolosuhteissa olomuodoltaan kiinteää, hajutonta, väritöntä ja kiteistä jauhetta. Sen kemiallinen kaava on C4H4O4 ja rakennekaava HOOCCH=CHCOOH. Fumaarihaposta käytetään myös nimityksiä trans-1,2-etyleenidikarboksyylihappo, allomaleiinihappo, boletikhappo ja (E)-2-buteenidihappo. Fumaarihapon moolimassa on 116,1 g/mol, sulamispiste 287 °C ja se sublimoituu hajoamatta > 200 °C:ssa. Aineen tiheys on 1,63 g/cm3, leimahduspiste noin 280 °C, itsesyttymislämpötila 740 °C (jauhe) ja CAS-numero 110-17-8. Fumaarihapon liukoisuus veteen (25 °C) on 0,63 g/100 ml. Aine liukenee myös etanoliin ja asetoniin sekä niukasti dietyylieetteriin ja kloroformiin. Fumaarihappo muodostaa palaessaan ärsyttäviä huuruja, jotka sisältävät muun muassa maleiinianhydridiä (C4H2O3, CAS-numero 108-31-6), hiilimonoksidia ja hiilidioksidia. 1,2-etyleenidikarboksyylihapon cis-trans-isomeriassa fumaarihappo on molekyylin trans-isomeeri ja maleiinihappo vastaavan molekyylin cis-isomeeri. Nämä aineet ovat yksinkertaisimpia tyydyttymättömiä dikarboksyylihappoja. Fumaarihappoa käytetään elintarviketeollisuudessa happamuudensäätöaineena (E-koodi E 297), antioksidanttina ja aromina. Sitä esiintyy luontaisesti, mutta voidaan myös valmistaa kemiallisesti. Fumaarihapon ionimuoto ja suolat ovat fumaraatteja, jotka osallistuvat esimerkiksi soluaineenvaihdunnan sitruunahappokiertoon. == Ympäristö- ja terveysvaikutukset == Lyhytaikainen altistuminen aineelle aiheuttaa silmien ja hengitysteiden ärsytystä. Toistuva altistus voi ärsyttää ihoa. Fumaarihappoa ei luokitella ympäristölle vaaralliseksi eikä sitä ole todettu kertyvän ravintoverkkoon. == Lähteet == == Aiheesta muualla == * *PubChem: Fumaric acid *Human Metabolome Database: Fumaric acid *Food Component Database (FooDB): Fumarate *DrugBank: Fumaric Acid *Toxin and Toxin Target Database (T3DB): Fumaric acid *ChemBlink: Fumaric acid *Kyoto Encyclopedia of Genes and Genomes (KEGG): Fumaric acid *Liber Herbarum II: Fumaarihappoa sisältäviä kasveja *Dr. Duke's Phytochemical and Ethnobotanical Databases: Fumaric-acid *PheroBase: Semiochemical - fumaric acid Luokka:Dikarboksyylihapot Luokka:Säilöntäaineet Luokka:Elintarvikkeiden happamuudensäätöaineet Luokka:Elintarvikkeiden hapettumisenestoaineet
Cheap And Nasty

Cheap And Nasty oli vuosina 1990–1994 toiminut entisen Hanoi Rocks -kitaristi Nasty Suiciden persoonaan nojannut glam rock-, glam punk- ja hard rock -yhtye. Cheap And Nasty on menestynein Hanoi Rocksin hajoamisen jälkeen tämän jäsenten perustamista yhtyeistä Demolition 23:n ja Cherry Bombzin rinnalla. == Historia == The Suicide Twinsin hajottua Nasty Suicide teki yhteistyötä vuosina 1987–1988 René Bergin kanssa nimillä West End Central ja Soho Vultures, jotka jäivät demotason keikkayhtyeiksi. Talvella 1989 Michael Monroe kutsui Nasty Suiciden työstämään albumiaan Not Fakin' It New Yorkiin. Albumin jälkeen Suicide matkusti kesäksi Suomeen, josta siirtyi Los Angelesiin, joka oli Hanoi Rocksin, Guns N' Rosesin ja Mötley Crüen ansiosta noussut sleaze rockin ja glam rockin keskukseksi. Los Angelesissa hän tapasi soittamisen jättäneen kitaristin Timo Kaltion, jolle hän ilmoitti tämän liittyvän yhtyeeseensä. Samoin hän tapasi hajonneen The Unforgiven -yhtyeen basistiin Mike Finnin ja rumpali Les Riggsin. Suicide kokosi oman persoonansa ympärille yhtyeen, jossa hän oli laulaja ja kappaleiden pääasiallinen tekijä. Yhtye piti majapaikkanaan Silver Laken meksikolaisaluetta eteläisessä Los Angelesissa. Ensimmäinen kokoonpano ehti tehdä muutamia keikkoja Kaliforniassa. Yhtyeellä oli kuitenkin uusi kokoonpano jo 1990. Viranomaisille selvisi, ettei Nasty Suicidella ollut maassa työlupaa. Suicide karkotettiin maasta Lontooseen, jonne Kaltio ja Riggs kuitenkin seurasivat perässä. Mike Finn ei kuitenkaan päässyt lähtemään ja Finnin tilalle otettiin UK Subsin Alvin Gibbs. Näin ollen hyvin alkanut Cheap And Nasty pelastui. Britanniassa yhtye sai lehdissä hyviä arvosteluita ja yhtyeen uusi kokoonpano oli vakaa sekä toimiva. 18. maaliskuuta 1991 ilmestyi ensimmäinen albumi Beautiful Disaster. Cheap And Nasty kierteli ympäri Eurooppaa ja Japania. Japanin pääkaupunkiin, Tokioon, Suicide muutti talvella 1994 uuden vaimonsa, suomalaisen Tina Finnin, perässä. Finniin hän oli tutustunut Tokiossa tämän toimiessa Cheap And Nastyn Japanin-kiertueen promoottorina. 21. huhtikuuta Cheap And Nastyn toinen levy Cool Talk Injection julkaistiin vain Japanissa. Albumin ilmestymisen jälkeen Nasty Suicide ilmoitti eroavansa yhtyeestä. Michael Monroe tarvitsi kitaristia Demolition 23 -yhtyeeseensä, koska Jay Hening ei päässyt Euroopan ja Japanin kiertueille passiongelmien takia. 12. elokuuta 1994 Tavastian keikan jälkeen Nasty Suicide ilmoitti olevansa yhtyeen virallinen jäsen. Demolition 23. toimi maaliskuuhun 1995 asti, jolloin Suicide ilmoitti aloittavansa opiskelut ja lopettavansa muusikkoelämän. == Kokoonpanot == === 1990 === *Nasty Suicide – laulu, sähkökitara *Timo Kaltio – sähkökitara *Mike Finn – basso *Les Riggs – rummut === 1990–1994 === *Nasty Suicide – laulu, sähkökitara *Timo Kaltio – sähkökitara *Alvin Gibbs – basso *Les Riggs – rummut == Diskografia == *Beautiful Disaster (1991) *Cool Talk Injection (1994) == Aiheesta muualla == * * Yle/Elävä arkisto Cheap And Nasty Provinssirock 1991 Luokka:Hanoi Rocks Luokka:Brittiläiset rockyhtyeet
Ksii Boötis

Ksii Boötis (ξ Boötis/ξ Boo) on kaksoistähti 22,1 valovuoden päässä Maasta. Siinä on keltainen ja oranssi pääsarjan tähti. ξ Boötis A on BY Draconis -muuttuja, jonka näennäinen kirkkaus vaihtelee 4,52 - +4,67 jaksolla hieman yli 10 päivää. Tähden kromosfääri on hyvin aktiivinen. Tähdellä on ehkä Kuiperin vyöhykettä vastaava pölykiekko. ξ Boötis B:llä arvellaan olevan nopeusmuutosten taustalla 9 Jupiterin massainen kaasujättiläisplaneetta, mutta varmaa tämä ei ole. Kaksoistähden radan isoakselin puolikas 4,904 kaarisekuntia eli 33,6 AU. Soikeus on 0,502. Tähtien väli vaihtelee silloin 16,5–50,7 AU. Kiertoaika 151,5 vuotta. * * == Lähteet == Luokka:BY Draconis -muuttujat Luokka:Kaksoistähdet Luokka:Pääsarjan tähdet
Mike Gravel

Maurice Robert ”Mike” Gravel (13. toukokuuta 1930 Springfield, Massachusetts – 26. kesäkuuta 2021 Seaside, Kalifornia) oli yhdysvaltalainen poliitikko. Hän kuului demokraattiseen puolueeseen ja istui Yhdysvaltain senaatissa Alaskan edustajana vuosina 1969–1981\. Gravel syntyi kanadanranskalaiseen maahanmuuttajaperheeseen. Hän liittyi Yhdysvaltain maavoimiin vuonna 1951 ja opiskeli taloustiedettä Columbian yliopistossa. Gravelin nimi tuli tunnetuksi Vietnamin sodan yhteydessä, ja hänellä oli merkittävä osa ”Pentagon-paperien” julkaisussa sodan jälkeen. Gravel tavoitteli demokraattien esivaalissa ehdokkuutta Yhdysvaltain presidentinvaaleihin 2008. Hän oli ehdokkaana myös vuoden 2020 presidentinvaalien demokraattien esivaalissa, mutta perui ehdokkuuden ja siirtyi kannattamaan Bernie SandersiaMike Gravel: Everything you need to know about the 2020 presidential candidate, Abcnews.com 11.8.2019, viitattu 12.11.2019. Gravel kuoli myeloomaan 91-vuotiaana kotonaan kesäkuussa 2021. ==Lähteet== Luokka:Yhdysvaltalaiset demokraattipoliitikot Luokka:Yhdysvaltain senaatin jäsenet Luokka:Vuonna 1930 syntyneet Luokka:Vuonna 2021 kuolleet Luokka:Amerikankanadalaiset Luokka:Kanadanranskalaiset
Garba

Garba on gujaratilainen naisten kansantanssi. Värikylläisiin asuihin sonnustautuneet tanssijat tanssivat perinteisesti tätä uskonnollista hedelmällisyystanssia musiikin ja laulujen säestyksellä 9-päiväisen Navaratri- juhlan aikaan lokakuussa. Tanssi aloitetaan Pujalla (rukouksella) ja aartilla. Tanssimuodostelmana on ympyrä, jonka keskelle asetetaan hindujumalatar Ambaa kuvaava patsas tai öljylamppu, jossa on tuli. Lamppu symboloi kohdun sisäistä elämää. Tanssimuodostelmana on ympyrä ja naiset kannattelevat päänsä päällä tanssiessaan myös pieniä ruukkuja joissa on öljylamppu. Tanssin nopeatempoinen rytmi muodostuu naisten sormien napsuttelusta ja taputuksista. Aika ajoin myös miehet tanssivat laulaen ja taputtaen tätä tanssia, jolloin sitä kutsutaan nimellä Garbi. Perinteisesti Garbaa tanssitaan vain öisin ja erityisenä rituaalinaan, mutta uudemmassa versiossaan sitä voidaan tanssia yhteisöllisenä tanssina pelkästä tanssimisen ilosta ja koska tahansa. Nykyään garba on myös kilpailulaji.Culturalindia.netSeasonsidia.com == Lähteet == Luokka:Intialainen tanssi Luokka:Gujarat
82 Eridani

82 Eridani (82. G. Eridani, e Eridani) on keltainen pääsarjan tähti 19,8 valovuoden päässä. Se kuuluu vanhaan metalliköyhään tähtipopulaatio II:een ja liikkuu avaruudessa nopeasti, eikä kulje Linnunradan kiekon tähtien mukana. Tähti muistuttaa jonkin verran Aurinkoa, mutta on sitä himmeämpi. Toisaalta se on spektriluokkaansa nähden epätavallisen kirkas. ==Aiheesta muualla== *82 Eridani Sol Companyn sivuilla Luokka:Pääsarjan tähdet
Sirkkaäyriäiset

thumb|260px|Squilla mantis Sirkkaäyriäiset tai mantisravut (Stomatopoda) on kuoriäyriäisiin kuuluva eläinlahko. Sirkkaäyriäisiä tunnetaan noin 400 lajia, joista suurin osa elää trooppisilla merialueilla. Ne voivat elää koralliriutan koloissa tai merenpohjalla, jopa 1 500 metrin syvyydessä. Suurimmat sirkkaäyriäiset ovat noin 30 senttimetriä pitkiä ja ne voivat elää enintään 30 vuoden ikäisiksi. Nimensä sirkkaäyriäiset ovat saaneet rukoilijasirkkaa muistuttavista pään ja eturaajojen muodosta. Ne käyttävät voimakkaita eturaajojaan saalistamiseen. Saalistustekniikan perusteella ne voidaan jakaa kahteen ryhmään: keihästäjiin ja murskaajiin. Keihästäjät iskevät kapean, kovan eturaajansa saaliin läpi. Murskaajat täräyttävät kovan iskun ojentamalla etujalkansa hämmästyttävällä nopeudella. Vahvimmat murskaajat voivat rikkoa normaalin akvaariolasin. Sirkkaäyriäiset on kuoriäyriäisten Hoplocarida- alaluokan ainoa nykyisin elävä lahko. Sirkkaäyriäisillä on eläinkunnan kehittyneimmät silmät. Sirkkaäyriäisten silmät ovat sarvien päässä, joka mahdollistaa kummankin silmän liikuttelun erikseen. Kumpikin silmä jakautuu kolmeen osaan, joista jokaisessa on pupillin tapainen rakenne. Tämän ansiosta sirkkaäyriäiset pystyvät arvioimaan esineiden etäisyyden vain yhdellä silmällä eli lahkon edustajilla on syvyysnäkö kummassakin silmässä erikseen. Siinä missä ihmisillä ja useimmilla nisäkkäillä on kolmelle eri päävärille herkkiä tappisoluja, eräillä sirkkaäyriäislajeilla on jopa kahdelletoista eri aallonpituudelle herkkiä tappisoluja mukaan lukien ultraviolettisäteilyn. Lisäksi sirkkaäyriäiset pystyvät erottamaan kolmen eri tyypin polarisoitunutta valoa. == Lähteet == == Aiheesta muualla == *Mantis shrimps, ... wetwebmedia.com *The lurker's guide to mantis shrimp Luokka:Kuoriäyriäiset
Lasiruusut

Lasiruusut (Aiptasia) ovat pieniä läpikuultavan ruskeankellertäviä merivuokkoja, joita elää maailman trooppisilla ja subtrooppisilla merialueilla. Riutta-akvaariossa niistä voi tulla ongelma, sillä hyvissä oloissa ne leviävät villisti, ja polttavat lonkeroillaan etenkin selkärangattomia Lasiruusuja on kuusitoista eri lajia. * Aiptasia californica * Aiptasia carnea * Aiptasia diaphana * Aiptasia eruptaurantia * Aiptasia erythrochila * Aiptasia insignis * Aiptasia inula * Aiptasia leiodactyla * Aiptasia mimosa * Aiptasia mutabilis * Aiptasia pallida * Aiptasia parva * Aiptasia prima * Aiptasia pulchella * Aiptasia saxicola * Aiptasia tagetes Ruskehtava väri tulee vuokon elimistössä elävästä symbioottisesta levästä, myös aivan lasinkirkkaita yksilöitä esiintyy. Keskuspyörylä voi kasvaa halkaisijaltaan viisisenttiseksi. Sen reunoilta lähtevät kapeat, pitkät lonkerot. Akvaariossa lasiruusuista on vaikeaa päästä eroon kitkemällä, sillä niistä yleensä repeää pala, joka on valmis suvuttomaan lisääntymiseen. Eräät ravut, tunnetuimpana Lysmata wurdemanni, ja perhokalat, ennen kaikkea pinsettikala, ovat menestyksekkäimpiä lasiruusujen kurittajia. == Lähteet == Luokka:Merivuokot
Viljo Vesterinen 1929–1953 Vol. 1

Viljo Vesterinen 1929–1953 Vol. 1 on Viljo Vesterisen kokoelma-albumi, joka on koottu vanhoista äänitteistä. CD on osa Viljo Vesterisen syntymän 100-vuotisjuhlan kunniaksi julkaistua sarjaa. == Kappaleet == # Säkkijärven polkka # Klarinettipolkka # Sippolan polkka # Chopinata # Pikkuinen poika # Dora # Black and white rag # Odotus # Heinäpolkka # Kaksi kitaraa # Hääillan sävel # Vanhoja muistoja # Ilta Välimerellä # Talvimyrskyjä # Saarijärven polkka # Muistojen valssi # Mustalaisvalssi # Sinisillä laineilla # Markkinapolkka # Ilta Aurinkolahdessa # Sinfoninen marssi # Sinulle kuuluu lempeni # Soittajan kaipuu # Casablancan yö # Valssi menneiltä ajoilta Luokka:Vuoden 2007 kokoelma-albumit Luokka:Suomalaiset iskelmäalbumit Luokka:Viljo Vesterinen
107 Piscium

107 Piscium on oranssi K1-spektriluokan pääsarjan tähti 24,3 valovuoden päässä Auringosta. Tähdeltä ei ole löydetty vuoteen 2007 mennessä eksoplaneettoja. ==Aiheesta muualla== * SolStation article on 107 Piscium. * Alcyone emphemeris Luokka:K-spektriluokan pääsarjan tähdet
Viron vaalipiirit

Viron vaalipiirit ovat Viron yksikamarisen parlamentin, eli Riigikogun, vaaleja varten muodostettu vaalipiirijako. Virossa on 12 vaalipiiriä, joista valitaan Riigikoguun yhteensä 101 edustajaa. Käytetty vaalipiirijako vuoden 2019 vaaleissa. Pääkaupunki Tallinna on jaettu kolmeen erilliseen vaalipiiriin. Vaalipiirin numero Vaalipiiri () Paikkoja 1 Tallinna: Haabersti Põhja-Tallinn ja Kristiine. 10 2 Tallinna: Keskusta, Lasnamäe ja Pirita. 13 3 Tallinna: Mustamäe ja Nõmme. 8 4 Harjumaa ja Raplamaa 15 5 Hiidenmaa, Länsimaa ja Saarenmaa 6 6 Länsi-Virumaa 5 7 Itä-Virumaa 7 8 Järvamaa ja Viljandimaa 7 9 Jõgevamaa ja Tartumaa 7 10 Tartto 8 11 Võrumaa, Valgamaa ja Põlvamaa 8 12 Pärnumaa 7 Lähteet: == Lähteet == Luokka:Vaalipiirit Luokka:Viron politiikka
Noel Flores

Noel Flores (5. toukokuuta 1935 Goa – 19. toukokuuta 2012 Wien) oli intialaissyntyinen, Itävallassa työskennellyt pianisti ja pianonsoiton opettaja. Monipuolisesti lahjakas Flores aloitti klassisen pianonsoiton opinnot sangen myöhään ja omistautui eurooppalaiselle pianismille lopullisesti vasta 19-vuotiaana. Saamansa stipendin ansiosta hän meni opiskelemaan Madridiin Julia Parodin johdolla. Myöhemmin hän sai stipendiin Wieniin Hochschule für Musik und Darstellende Kunst -oppilaitokseen. Hänen opettajiaan olivat Hans Graf ja Dieter Weber, joka kutsui hänet assistentikseen. Jo tässä vaiheessa Flores ohjasi useita tunnettuja suomalaispianisteja. Dieter Weberin luokalla opiskelivat 1970-luvulla mm. Marita Viitasalo-Pohjola, Matti Raekallio, Erik T. Tawaststjerna ja Risto Lauriala. Saatuaan konserteistaan kiittäviä arvosteluja ja useita kansainvälisiä palkintoja ja ansioiduttuaan erityisesti opettajana Flores sai vuonna 1979 kutsun professoriksi aiempaan omaan oppilaitokseensa, joka nykyisin on Universität für Musik und darstellende Kunst. Joitain hänen oppilaistaan on palkittu kansainvälisissä pianokilpailuissa. Lisäksi useista tuli merkittäviä opettajia, levyttäviä ja esiintyviä taiteilijoita. Suomalaisista nuoremman polven pianisteista mm. Katariina Liimatainen, Jaana Kärkkäinen ja Terhi Dostal ovat käyneet saamassa oppia Floresilta. Myös musiikkitieteilijä Tomi Mäkelä oli Floresin oppilas. Hän piti säännöllisesti mestariluokkia Euroopassa, Japanissa ja Koreassa ja toimi useiden kansainvälisten kilpailujen tuomaristossa. Vuonna 1997 hänelle myönnettiin merkittävä ansiomerkki hänen palveluksistaan Itävallalle. == Lähteet == Luokka:Intialaiset pianistit Luokka:Musiikkipedagogit Luokka:Vuonna 1935 syntyneet Luokka:Vuonna 2012 kuolleet
Nokkoset

NokkosetFinto: Kassu – Kasvien suomenkieliset nimet: Nokkoset (Urtica) eli aitonokkoset (Urtica) on nokkoskasveihin kuuluva, noin 30–45 lajia käsittävä kasvisuku. Suvun edustajia esiintyy kaikilla mantereilla Etelämannerta lukuun ottamatta. Useimmat nokkoset ovat yksi- tai monivuotisia, ruohovartisia kasveja, mutta sukuun kuuluu myös muutamia pensaita. Nokkosille tyypillinen piirre ovat poltinkarvat, joiden myrkky sisältää tavallisesti muurahaishappoa, serotoniinia ja histamiinia. Tämä ei välttämättä ole yleispätevä koostumus, sillä ainakin Urtica thunbergiana -lajin myrkyssä on eniten oksaali- ja viinihappoa. Poltinkarvat toimivat siten, että kosketuksesta karvan kärki murtuu ja syntyvä veitsenterävä kärki tunkeutuu ihoon samalla kun karvan sisällä oleva myrkky ruiskuaa haavaan. Seurauksena on tavallisesti vain jonkin aikaa kutiava ja kirvelevä jälki. Uusiseelantilaisen Urtica ferox -lajin (ongaonga) tiedetään kuitenkin tappaneen ainakin yhden ihmisen sekä useita koiria ja hevosia.Trek Nature (myös kuva) Urtica Ferox (Onga Onga) at Rewanui Suomessa esiintyy seuraavia nokkoslajeja: nokkonen eli isonokkonen eli viholainen (Urtica dioica) ja sen alalajit etelännokkonen (Urtica dioica subsp. dioica) ja pohjannokkonen (Urtica dioica subsp. sondenii) sekä rautanokkonen eli polttiainen (Urtica urens). Koristekasvina viljelty "värinokkonen" eli isokirjopeippi ei sen sijaan kuulu tähän sukuun. == Lajeja == * Urtica dioica – isonokkonen eli nokkonenKassu – (Iso)nokkonen ** Urtica dioica subsp. dioica – etelännokkonenKassu – Etelännokkonen *** Urtica dioica subsp. dioica var. dioica – rikkanokkonen eli kylänokkonenSuomen Lajitietokeskus: Rikkanokkonen – Urtica dioica subsp. dioica var. dioicaKassu – Kylänokkonen *** Urtica dioica subsp. dioica var. holosericea – lehtonokkonenKassu – Lehtonokkonen ** Urtica dioica subsp. sondenii – pohjannokkonenKassu – Pohjannokkonen eli lapinnokkonenKassu – Lapinnokkonen * Urtica kioviensis – luhtanokkonenKassu – Luhtanokkonen * Urtica massaica – lemmonnokkonenSuomen Lajitietokeskus: Lemmonnokkonen – Urtica massaica * Urtica membranacea – häntänokkonenKassu – Häntänokkonen * Urtica morifolia – mulperinokkonenKassu – Mulperinokkonen * Urtica pilulifera – pallonokkonenKassu – Pallonokkonen * Urtica platyphylla – jättinokkonen * Urtica portosanctana – madeirannokkonenKassu – Madeirannokkonen * Urtica stachyoides – kanariankesänokkonenKassu – Kanariankesänokkonen * Urtica urens – rautanokkonenKassu – Rautanokkonen == Lähteet == == Aiheesta muualla == * Suomen Lajitietokeskus: Nokkoset (aitonokkoset) – Urtica * Savela, M. Nokkoset (Urtica) * Den virtuella floran: Urtica * ITIS: Urtica * United States Department of Agriculture (USDA): Urtica * Flora of China: Urtica *
Déjà vu (täsmennyssivu)

Déjà vu eli entiselämys tarkoittaa tuttuuden tunnetta jossakin tilanteessa. Se voi merkitä myös seuraavia: == Elokuvissa ja televisiossa == * Déjà Vu, vuoden 2006 elokuva * Deja Vu, vuoden 1988 elokuva * Déjà vu – matka rakkauteen, vuoden 1997 elokuva * ”Déjà Vu”, Code Lyoko -animaatiosarjan toisen tuotantokauden 20. jakso == Musiikissa == * Déjà Vu, Blue Systemin albumi vuodelta 1991 * Déjà Vu, Crosby, Stills, Nash and Youngin albumi, jolla on myös samanniminen kappale * ”Deja-Vu”, Iron Maidenin kappale albumilta Somewhere in Time * ”Déjà Vu”, Beyoncé Knowlesin kappale albumilta B’Day * ”Déjà vu”, XL5:n kappale albumilta Jäätä ja tulta. * ”DEJA VU”, Dave Rodgersin kappale vuodelta 1999 albumilta Super Eurobeat Presents Euromatch 2 == Muita merkityksiä == * Déjà Vu, Mindscapen ja Kemcon julkaisema videopeli * Déjà Vu, kielikäännösohjelmisto * DejaVu-fontit, kirjasinperhe
Aljoša

Aljoša on venäläinen Aleksei-nimen hellittelymuoto. * Aljoša Popovitš * Aljoša Asanović * Aljoša (Aleksei), Dostojevskin Karamazovin veljesten henkilöhahmo * Aljoša, Tallinnan Pronssisoturin lempinimi Luokka:Etunimet
Puukaktukset

Puukaktukset (Pereskia) on 25 lajia käsittävä kaktuskasveihin kuuluva kasvisuku, joka on peräisin eteläisestä Meksikosta Uruguayhin ja Boliviaan ulottuvalta vyöhykkeeltä. Puukaktukset ovat piikikkäitä pensaita tai köynnöksiä, joilla on suuret lehdet, puutuva varsi sekä näyttävät kukinnot. Pensastavat lajit jäävät tavallisesti noin metrin korkuisiksi, kun köyntelevät lajit voivat saavuttaa jopa 20 metrin pituuden. Muista kaktuskasveista jyrkästi poikkeavasta ulkonäöstään huolimatta puukaktuksilla on selviä "oikeiden" kaktusten piirteitä: areoleista kasvavat piikit sekä vain kaktuksille ominainen, kuppimainen kukan rakenne. Niiden rungossa on myös mehikasvimaisia piirteitä, mutta lehdet eivät ole meheviä. Ne eivät ole myöskään sopeutuneet erityisen kuiviin olosuhteisiin ja pudottavat lehtensä jo pari viikkoa kestävän kuivuuden seurauksena. Yhdessä rankokaktusten (Pereskiopsis) lajien kanssa niiden arvellaan muistuttavan yhä läheisesti sitä kasviryhmää, josta nykyiset kaktukset ovat kehittyneet. == Tuntomerkit == Puukaktukset ovat lehteviä ja piikkisiä, puumaisia, pensasmaisia tai usein lamoavia kasveja, joiden varret ovat suoria tai polveilevia ja vain hieman meheviä. Juuret ovat toisinaan turvonneita ja mukulamaisia. Varressa ei ole uurteita eikä kyhmyjä (podarioita). Lehdet ovat vuorottaisia, leveitä, litteitä, ehytlaitaisia, karisevia ja tavallisesti ruodillisia. Lehtihangoissa sijaitsevat areolit, joissa on tavallisesti villakarvaa ja solukarvoja, piikkejä ja toisinaan lehtiä; väkäskarvat (glokidiot puuttuvat). Piikkejä on yksi tai useampia, keskenään eripituisia ja enemmän tai vähemmän suoria. Kukat sijaitsevat varren kärjessä tai lehtihangoissa yksittäin tai kukinnoissa ja ovat ratasmaisia tai kellomaisia. Kasvi kukkii päivällä. Kukkapohjuksessa on tavallisesti villakarvaa, pidempiä karvoja, piikkejä tai lehtimäisiä suomuja. Hedelmät ovat yksittäisiä tai ryhmissä, muodoltaan vaihtelevia, meheviä ja avautumattomia. Hedelmäseinä on pääasiassa muodostunut kukkapohjuksesta (pohjushedelmä). Kehälehdet pysyvät vielä hedelmässäkin. Siemenet ovat isoja, mustia, munan- tai munuaisenmuotoisia, ja niissä on sileä ja kiiltävä kuori.Anderson 2001: 566. == Levinneisyys == Puukaktukset ovat trooppisen Amerikan kasveja ja ne kasvavat alangoilla eteläisestä Meksikosta Karibialle sekä Pohjois-Argentiinaan ja Uruguayhin ulottuvalla alueella. == Lajit == Puukaktuslajeja tunnetaan 17, kun suku Rhodocactus sisällytetään siihen.Anderson 2001: 566ss *Pereskia aculeata – karibianpuukaktus eli puukaktus *Pereskia aureiflora *Pereskia bahiensis *Pereskia bleo *Pereskia diaz-romeroana *Pereskia grandifolia *Pereskia guamacho *Pereskia horrida *Pereskia lychnidiflora *Pereskia marcanoi *Pereskia nemorosa *Pereskia portulacifolia *Pereskia quisqueyana *Pereskia sacharosa *Pereskia stenantha *Pereskia weberiana *Pereskia zinniiflora == Lähteet == * Anderson E. F.: The Cactus Family. - Timber Press. Portland, Oregon. ISBN 0-88192-498-9. === Viitteet === == Aiheesta muualla == * Suomen Lajitietokeskus: Puukaktukset – Pereskia Luokka:Kaktuskasvit
Tiikeri (leikki)

Tiikeri on lasten leikki, jota leikitään ulkona pimeällä. ==Pelin kulku== Leikissä yksi valitaan (tai on vapaaehtoinen) olemaan ensimmäinen tiikeri. Tiikeri piiloutuu sovitulle alueelle, joka voi olla melko suuri. Tiikeri piiloutuu sillä aikaa kun muut laskevat kotipesässä silmät suljettuina sekä korvat peitettyinä johonkin lukuun asti, kuten vaikka 50:een. Luvun täytyttyä laskijat kääntyvät ja huutavat pimeyteen "Onko tiikeri piilossa?". Mikäli vastausta ei kuulu, on tiikeri piiloutunut, ja kotipesällä olevat lähtevät etsimään tiikeriä. Tarkoitus on liikkua yksittäin, ei ryhmissä. Mikäli tiikeri kuitenkin vastaa "Ei!", laskevat etsijät uudestaan, tällä kertaa kuitenkin huomattavasti vähemmän. Etsijöiden lähtiessä liikkeelle tiikerillä on kaksi toimintavaihtoehtoa: joko syöksyä esiin arvaamatta, tai odottaa, että joku etsijöistä löytää hänet. Tiikerin tavoitteena on koskettaa etsijää, jolloin tästä tulee vuorostaan tiikeri. Etsijä, joka näkee tiikerin, huutaa kovaan ääneen "tiikeri, tiikeri", jolloin kaikki etsijät juoksevat kotipesälle, jossa ovat turvassa. Mikäli tiikeri ei saa yhtäkään etsijää kiinni ennen kuin he ehtivät kotipesälle, joutuu tiikeri piiloutumaan uudelleen. Olisi suotavaa, että leikkialue on joko melko pimeä tai pimeähkö. Alue, jossa on monia rakennuksia sekä pihavaloja luomassa vahvoja varjoja, on erityisen hyvä. Valoja ei saa kuitenkaan olla liikaa, sillä enin osa alueesta pitää olla joko erittäin hämärä tai täysin pimeä. Kotipesän pitää kuitenkin olla valaistu, jotta tiikeri näkee, ketkä ovat kotipesällä, ja jotta etsijät olisivat huonommassa asemassa mennessään etsimään tiikeriä pimeästä. Kotipesälle hyvä paikka on esimerkiksi omakotitalon etuoven edusta. ==Huomion arvoista== *Leikkiä varten tulee olla pimeää. *Tiikerin tavoitteena on kiinniottamisen ohella myös säikäyttää etsijät. *Huutoon "Onko tiikeri piilossa?" kuuluu rytmi, jossa sanat täytyy huutaa tavuittain onko-sanaa lukuun ottamatta puolinopeasti. Lisäksi etsijät useimmiten vastaavat hiljaisuuteen itse "On!", ja näin tiikeri tietää etsijöiden lähtevän liikkeelle. *Huudon pitää olla niin kova, että se kantautuu alueen kaukaisimpiinkin kolkkiin. Luokka:Leikit
Vladimir Velman

Vladimir Velman (s. 25. syyskuuta 1945 Tallinna) on Viron kansanedustaja Riigikogussa Tallinnan Haabrestin, Pohjois-Tallinnan ja Kristiinan vaalipiiristä. Hän on valmistunut Tallinnan polyteknisestä instituutista 1970 sekä toiminut aikakauslehti Ajalehen päätoimittajana sekä myös Viron televisiossa. ==Kansalaisrauha== Velman edellytti, että pronssisotilas-patsaan siirtoon liittyvien kiistojen selvittämiseksi Venäjä ja Viro aloittaisivat vuoropuhelun. Perjantain 4. toukokuuta 2007 Viron kansanedustajat perustavat keskusteluyhteydeksi Kansalaisrauha-nimisen forumin, johon tulee virolais- venäläinen edustus. [Venäjän Ääni: Virolainen kansanedustaja kehottaa Viroa ja Venäjää luopumaan tunneperäisestä suhtautumisesta ja aloittamaan keskustelu - Эстонский депутат призывает Эстонию и Россию отбросить эмоции и начать диалог 3.5.2007 ==Aiheesta muualla== *Riigikogu kansanedustajat: Vladimir Velman ==Lähteet== Luokka:Riigikogun jäsenet Luokka:Televisiotoimittajat Luokka:Virolaiset toimittajat Luokka:Viron keskustapuolueen poliitikot Luokka:Vuonna 1945 syntyneet Luokka:Elävät henkilöt
Koste

Koste tarkoittaa * Kasvovesi * Akanvirta * Sukunimenä: ** Timo Koste (1923–1986), suomalainen kirjallisuuden suomentaja
Rankokaktukset

Rankokaktukset (Pereskiopsis) on pieni, kahdeksan lajia käsittävä kaktuskasvisuku. Lajit ovat peräisin Meksikon ja Guatemalan alueelta. Puukaktusten tapaan rankokaktusten arvellaan muistuttavan nykyisten kaktusten lehteviä esi-isiä. Ne ovat meheviä paksulehtisiä mehikasveja, joilla on kaktuksille tyypilliset kuppimaiset kukat sekä lehden tyvessä olevasta areolista kasvavia piikkejä. Rankokaktukset ovat hyvin nopeakasvuisia ja niitä käytetäänkin joskus hidaskasvuisempien kaktusten varttamiseen, jolloin myös hidaskasvuinen kaktus kasvaa nopeasti.Cacti Guide Menetelmää käytetään mm. peyoten kasvatuksessaDivine Cactus == Tuntomerkit == Rankokaktukset ovat pensas- tai puumaisia, epäsäännöllisesti haarovia ja usein lamoavia tai kiipeileviä. Joskus ne ovat selvästi rungollisia. Varret ovat liereät ja nivelettömät. Lehdet ovat soikeita, lusikkamaisia tai lähes pyöreitä, möyheitä ja tavallisesti pysyviä. Areoleissa on neulamaisten piikkien lisäksi karvoja ja tavallisesti myös väkässukasia (glokikdioita). Kukat muistuttavat opuntioiden kukkia ja sijaitsevat tavallisesti varren sivulla. Muodoltaan kehä on ratasmainen, väriltään keltainen, vaaleanpunainen tai punainen. Pohjuksessa on lehtiä, suomuja ja glokidioita. Hedelmä on nuijamainen, mehevä, avautumaton, punainen tai oranssinvärinen ja usein glokidioiden peittämä. Vaipallisia ja vaaleankeltaisia siemeniä on hedelmässä vain muutama.Anderson 2001:572 == Levinneisyys == Rankokaktusten levinneisyys ulottuu Meksikosta etelään Guatemalaan asti. == Lajit == Rankokaktuksiin kuuluu kahdeksan lajia:Anderson 2001:572ss *Pereskiopsis aquosa *Pereskiopsis blakeana *Pereskiopsis diguetii *Pereskiopsis gatesii *Pereskiopsis kellermanii *Pereskiopsis porteri *Pereskiopsis rotundifolia *Pereskiopsis spathulata == Lähteet == * Anderson E. F.: The Cactus Family. - Timber Press. Portland, Oregon. ISBN 0-88192-498-9 === Viitteet === == Aiheesta muualla == *CactiGuide.com Lajiluettelo, linkkejä *desert tropicals Luokka:Opuntioideae
Erkki Rautee

Erkki Antero Rautee (15. toukokuuta 1924 Pohjois-Pirkkala – 24. marraskuuta 2000 Helsinki) oli suomalainen marxismin teoreetikko. Rautee oli Suomen kommunistisen puolueen keskeisimpiä ideologeja 1960-luvulta 1980-luvun puoliväliin.Veli-Pekka Leppänen: Aatteen mies uudisti puolueen ohjelman (Helsingin Sanomat 26.11.2000) Rautee syntyi tunnettuun nokialaiseen vasemmistosukuun ja hän kasvoi mukaan työväenliikkeen toimintaan. Rautee kävi Nokian yhteiskoulua, kunnes hänet vuonna 1943 määrättiin asepalvelukseen. Rauteesta tehtiin kirjuri. Hän palasi siviiliin alkuvuodesta 1945. Rautee valmistui ylioppilaaksi vuonna 1946 ja kansakoulunopettajaksi keväällä 1948. Vuonna 1948 Rautee värvättiin Sirola-opistoon opettamaan luonnontieteitä ilman biologin koulutusta.Veli-Pekka Leppänen: Kivääri vai äänestyslippu (Edita 1999), s. 175–176, 401. Samana vuonna hän liittyi SKP:hen.Suomen kommunistisen puolueen toiminnasta 16. ja 17. edustajakokouksen väliseltä ajalta (SKP 1975), s. 49. Rautee tuki 1950-luvulla Suomessa neuvostoliittolaista lysenkolaisuutta, josta oli vuonna 1948 tullut Neuvostoliiton virallinen biologinen teoria. Hän mm. yritti todistaa molekyyligenetiikan harhaopiksi.Saura, Anssi: Valetieteilijä Lysenko ja suomalaiset Skeptikko 3/2011 Rautee vaikutti Sirola-opistossa 20 vuotta ja hänen alakseen vakiintui marxilainen filosofia ja sosialismin teoria. Rautee opiskeli Moskovassa vuosina 1958–1961. Vuonna 1966 Kansankulttuuri julkaisi hänen kirjansa Puheenvuoroja marxilaisuudesta. Rautee oli SKP:n uudistuslinjan keskeisiä muotoilijoita. Hän vaikutti vahvasti SKP:n vuonna 1969 hyväksytyn puolueohjelman linjauksiin. Vuodesta 1971 Rautee toimi SKP:n valistussihteerinä. Vuonna 1972 Rautee valittiin Yhteiskunnallisen arkistosäätiön puheenjohtajaksiAnna-Maija Nirhamon puhe "Elämää arkistossa" -kirjan julkistamistilaisuudessa Kansan Arkistossa 17.11.2005 (www.kansanarkisto.fi) linkki ja SKP:n poliittiseen toimikuntaan. Vuosina 1976–1983 hän oli myös SKP:n poliittis-teoreettisen äänenkannattajan Kommunistin päätoimittaja ja 1979–1985 Kansan Sivistystyön Liiton puheenjohtaja. Rautee vetäytyi SKP:n johdosta vuoden 1984 edustajakokouksen jälkeen. Hän vastusti puheenjohtajaksi valitun Arvo Aallon johtamaa niin sanottua kirveslinjaa, jonka johdolla SKP:sta erotettiin taistolainen oppositio. Virallisesti Rautee jäi työkyvyttömyyseläkkeelle. ==Lähteet== ==Aiheesta muualla== *Yhteiskunnan pyramidi (Ylen elävä arkisto) Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Vuonna 1924 syntyneet Luokka:Vuonna 2000 kuolleet
Accrington FC

thumb|right|250px|Taulukko Accrington FC:n liigasijoituksista vuosina 1889-1893. Accrington Football Club on entinen jalkapalloseura Englannista. Accrington FC, lempinimeltään Owd Reds, oli yksi Englannin liigan kahdestatoista alkuperäisestä joukkueesta ja niistä ainoa, joka ei ole enää toiminnassa. Accrington FC perustettiin Accringtonissa (nyk. Hyndburn, Lancashire) vuonna 1876 paikallisten jalkapalloilijoiden kokoontuessa pubiin. Joukkue osallistui ensimmäisen kerran Lancashire Cupiin 1879 ja FA Cupiin 1881. Vuonna 1884 joukkueesta tuli osa Englannin jalkapalloliiton vastaista ryhmittymää, kun kävi ilmi, että Accrington FC oli edellisenä vuonna maksanut pelaajapalkkioita, joka vielä tuolloin oli sääntöjenvastaista. Tämän vuoksi seura erotettiin jalkapalloliitosta ja diskattiin FA Cupista kahtena kautena peräkkäin. Ammattilaisuuden tullessa sallituksi kesäkuussa 1885 Accrington FC liittyi takaisin jalkapalloliittoon ja oli mukana Englannin liigan perustamiskokouksessa 11. huhtikuuta 1888. Liiga käynnistyi 8. syyskuuta ja Accrington kohtasi vieraspelissä Evertonin, joka silloin pelasi kotiottelunsa Anfieldillä. Ottelu päättyi Evertonin 2–1-voittoon. Myös toinen nykyinen Valioliiga-joukkue, Blackburn Rovers, pelasi kaikkien aikojen ensimmäisen liigaottelunsa Accringtonia vastaan. 15. syyskuuta Blackburnin Leamington Roadilla käyty ottelu päättyi 5–5-tasapeliin. Ensimmäisellä kaudella 1888–1889 Accrington FC sijoittui sarjassa seitsemänneksi. Kausi 1889–1890 oli Accrington FC:n menestyksekkäin kausi. Seuran viidestä Englannin liigassa pelaamasta kaudesta se oli ainoa, jolloin joukkue voitti enemmän sarjapelejä kuin hävisi. Lyhyt liigataival päättyi kaudella 1892–1893 joukkueen jäätyä 1. divisioonan viimeistä edeltäväksi eli sijalle 15. 22. huhtikuuta 1893 joukkue pelasi viimeisen sarjapelinsä kohdatessaan karsintaottelussa Nottinghamin Trent Bridgellä 2. divisioonassa toiseksi tulleen Sheffield Unitedin. United voitti ottelun 1–0 ja Accrington putosi 2. divisioonaan. Accrington FC ei kuitenkaan pelannut ainoatakaan ottelua 2. divisioonassa, sillä pudottuaan pääsarjasta joukkue luopui kokonaan liigapaikastaan ja liittyi kaudeksi 1893–1894 Lancashire Leagueen. Samoihin aikoihin joukkue ajautui taloudellisiin vaikeuksiin. Owd Redsin tarina sai lopullisen päätepisteensä 11. tammikuuta 1896, kun joukkue hävisi Lancashire Cupissa Darwenille tyrmäävästi 12–0. Luokka:Englantilaiset jalkapalloseurat Luokka:Lancashiren urheilu Luokka:Vuonna 1876 perustetut urheiluseurat
Kostopil

Kostopil (, , ) on Ukrainan Rivnen alueella, maanteitse 34 kilometriä Rivnestä pohjoiseen sijaitseva 31 590 asukkaan kaupunki. Kaupunki toimii Kostopilin piirin (64 889 as.) hallintokeskuksena. ==Historia== Alun perin puolalainen Kostopol, silloinen Ostlec Wielki, oli ruhtinas Władysław Dominik Zasławskin omaisuutta, ja se on mainittu ensimmäisen kerran vuosien 1648-1658 maakirjoissa. Alkujaan kylä syntyi rautakaivoksen yhteyteen. Vuonna 1792 maat omistanut Leonard Wortzel sai sille kaupunginoikeudet ja muutti sen nimeksi Kostopol. Puolan jakojen jälkeen 1800-luvun vaihteessa saksalaisia muutti vihamielisestä Puolasta Volyniaan Kostopilin ja Anielowkan kylien alueelle, jossa viljelymaata oli saatavissa. Kylän asukasluku alkoi kasvaa, kun Rivnen ja Vilnan välinen rautatie valmistui 1800-luvun lopussa. Rautatien myötä Kostopoliin tuli uutta teollisuutta. Kehitys kuitenkin keskeytyi, kun 1906 kaupunki paloi miltei kokonaan. Myöhemmin suurin osa kaupungin rakennuksista on tehty tiilestä. Maailmansotien välisenä aikana yli 40% kaupungin asukkaista oli juutalaisia. Vaikka ensimmäinen maailmansota eristi kaupungin lännestä, saksalaismiehitys oli taloudellisesti suotuisa suuren saksalaisvähemmistön omaavalle alueelle. Sodan jälkeen Kostopol liitettiin Puolaan. ===Toinen maailmansota=== Saksalaiset miehittivät Kostopolin 1. heinäkuuta 1941, ja saman tien kaikki juutalaiset merkittiin keltaisilla tähdillä ja heidän omaisuutensa takavarikoitiin. 16. elokuuta natsit teloittivat 470 kaupungin vaikutusvaltaisinta juutalaista, ja 1. marraskuuta 1 400 lisää. Kostopiliin perustettiin ghetto 5. marraskuuta 1941. 24. elokuuta 1942 Kostopolin pakkotyöleirin 700 juutalaista kapinoi Gedalia Braierin johdolla. Suuri pakoyritys johti lukuisten kuolemaan, ja vain harvat selvisivät rajan yli puolalaisten partisaanien keskuuteen. Alle 10 heistä selvisi sodasta. Ghetto tyhjennettiin 25. elokuuta ja sen jäljellä olleet asukkaat kuljetettiin läheiseen Hotinkan kylään teloitettaviksi. Puna-armeija vapautti Kostopolin 31. tammikuuta 1944. Vain noin 270 Kostopolin juutalaista oli selvinnyt piileskelemällä ja pakenemalla. ==Lähteet== ==Aiheesta muualla== *Kostopil, Ukraina Luokka:Rivnen alueen kaupungit Luokka:Rivnen piiri
Keskijana

Keskijana eli mediaani on geometriassa jana, jonka toinen päätepiste on kohdejanan keskipisteessä. Esimerkiksi kolmiossa keskijana kulkee kolmion kärjestä vastakkaisen sivun keskipisteeseen eli kantapisteeseen. (Mediaani tarkoittaa myös erästä keskilukua: lukusarjan keskimmäistä lukuarvoa.) Keskijanan kantapiste merkitään usein alaviitteellä, mutta merkinnässä on lähteistä riippuen eroja. Jos jana alkaa pisteestä A, saatetaan kantapistettä merkitä \scriptstyle M_A tai \scriptstyle m_A. Joskus se merkitään \scriptstyle M_a tai \scriptstyle m_a, jos se sijaitsee janalla \scriptstyle a. Tässä merkitään kolmion sivujen pituuksia kirjaimilla a, b ja c sekä kolmion kärkiä kirjaimilla A, B ja C. Kantapisteet ovat silloin Ma, Mb ja Mc sekä keskijanojen pituudet ma, mb ja mc. == Kaavoja == Yleisen kolmion keskijanan pituus on \scriptstyle m_a = \tfrac{1}{2} \sqrt{2(b^2+c^2)-a^2}, missä keskijana toinen pää on janan \scriptstyle a keskipisteessä. Tämä on seuraus Apolloniuksen lauseesta. Kun keskijanojen yhteispituuden puolikasta merkitään \scriptstyle s_m = \tfrac{1}{2} (m_a + m_b + m_c), pätee kolme asiaa: *m_a^2 = \tfrac{1}{4} (2b^2 + 2c^2 - a^2) (vastaavasti muillekin kolmion suvuille) *m_a^2 + m_b^2 + m_c^2 = \tfrac{3}{4}(a^2 + b^2 + c^2) *A = \tfrac{4}{3} \sqrt{s_m (s_m - m_a)(s_m - m_b)(s_m - m_c)} == Yleisiä teoreemoja == Jos kolmiossa on keskijanat yhtä pitkät kuin vastinjanat toisessa kolmiossa, ovat kolmiot yhtenevät. Jokainen keskijana leikkaa toisensa suhteessa 1 : 2. Keskijanat jakavat kukin yksin kolmion kahteen pinta-alaltaan tai, tasapaksulla levyllä vastaavasti, painoltaan yhtä painavaan, osaan. Kolmion keskijanat jakavat kolmion kuuteen pienempään kolmioon, joilla kaikilla on sama pinta-ala. Kolmion keskijanojen kantapisteiden kautta voidaan piirtää ympyrä. Tämä ympyrä kulkee myös kolmion korkeusjanojen kantapisteiden kautta. Keskijanojen kantapisteistä muodostuu keskinen kolmio, jonka painopiste sama kuin alkuperäiselläkin kolmiolla. Jos kolmion keskijana on samalla korkeusjana eli se kohtaa janan kohtisuorasti, on kolmio tasakylkinen- tai tasasivuinen kolmio. === Painopiste === Kolmion keskijanat leikkaavat aina samassa pisteessä, jota kutsutaan painopisteeksi ja merkitään usein kirjaimella G. Painopiste jakaa jokaisen keskijanan osiin suhteessa 2 : 1 siten, että janan lyhyempi osa jää kantapisteen puolelle. == Lähteet == * * * * === Viitteet === Luokka:Geometria
Rikša

thumb|Rikša Kalkutassa. Rikša (, sananmukaisesti ”ihmisvoimavaunu”) tarkoittaa Kaukoidässä käytettäviä vedettäviä tai nykyisin tavallisimmin poljettavia tai skootterivetoisia yhden tai kahden hengen kuljetusrattaita.Rikša, Kielitoimiston sanakirja 1.0: ”rikša9 Kaukoidässä käytettävät vedettävät t. nyk. tav. polkupyörä- t. skootterivetoiset yhden henkilön kuljetusrattaat.” Sittemmin vastaavia kulkuneuvoja on alkanut ilmaantua myös muualle maailmaan, muun muassa Helsinkiin. == Katso myös == * Tuk-tuk == Lähteet == == Aiheesta muualla == * Rikša-aiheinen Internet-sivu Luokka:Kulkuneuvot